Publication: Magyar Közlöny
Issue: MK-2001-108 (Year: 2001, Number: 108)
Era: 1990-2004
Section: 5. Az árverésen az 1995. évi LXIII. törvény 1. §-ának
Paragraph Index: 444

b) a kárpótlás alapjául szolgáló termőföld tulajdona a település közigazgatási határán belül volt. Az árverésen részt venni kívánó jogosultak egyrészt személyi igazolványukkal, vagy önkormányzati igazolással bizonyíthatják a lakhely szerinti illetékességüket, másrészt a megyei kárrendezési hivatal által hozott határozattal igazolhatják, hogy a kárpótlás alapjául szolgáló termőföld az adott település közigazgatási határán belül volt. A kárpótlás alapjául szolgáló termőföld fekvését a földhivatal, illetve a megyei kárrendezési iroda is igazolhatja, amenynyiben ez a határozatból nem derül ki. Meghatalmazással árverező személy esetében a fenti igazolásokat — a meghatalmazó nevére kiállítva — az adatfelvételnél szintén be kell mutatni. Az árverésen mezőgazdasági vállalkozást támogató utalvánnyal tulajdont szerezni nem lehet. Az árverésen való részvétel jogosultságát igazolni kell; a jogosultságot igazolni nem tudó személyt az árverésen való részvételből ki kell zárni. Figyelmeztetés A Figyelmeztetés szövege megegyezik az I. földalapnál írottakkal. Központi Kárrendezési Iroda 2001/108. szám Heves megye A Központi Kárrendezési Iroda APC községben, a Mátra-nyugatbükki Erdő és Fafeldolgozó Gazdaság, Eger használatában (kezelésében) lévő termőföldterületből a Magyar Állam által kijelölt földrészletre az á r v e r é s t k i t ű z i .

Source: https://magyarkozlony.hu/hivatalos-lapok/f375582030030c8747d039e7f2c79355f7055760/dokumentumok/18c421c7398a98b68fce8b12e08d0df80d7f401e/letoltes